Οδηγίες και Δικαιολογητικά πραγματοποίησης πρακτικής άσκησης σπουδαστών Σ.Α.Ε.Κ./Ι. Σ.Α.Ε.Κ. στο Π.Γ.Ν. Αλεξανδρούπολης
Προκειμένου να πραγματοποιήσετε την πρακτική σας άσκηση στο νοσοκομείο μας, και εφόσον έχετε ήδη διευθετήσει τα διαδικαστικά ζητήματα με τη σχολή σας(βεβαίωση αποδοχής φορέα, υπεύθυνη δήλωση εργοδότη, στοιχεία επόπτη στον φορέα κτλ κτλ), απαιτούνται τα εξής:
Αίτηση, η οποία υπάρχει αναρτημένη στην ιστοσελίδα www.pgna.gr, την οποία συμπληρώνετε ανάλογα και την καταθέτετε με email στο grammateia@pgna.gr,  (με κοινοποίηση στον εκάστοτε επόπτη σας) συνοδευόμενη από τα  ακόλουθα δικαιολογητικά. Στην περίπτωση που η σχολή σας εντάσσει την πρακτική άσκηση σε κάποιο συγχρηματοδοτούμενο πρόγραμμα ΕΣΠΑ, παρακαλώ αυτό να αναγράφεται στην αίτησή σας.
Απαραίτητα Δικαιολογητικά
1. Έντυπο στοιχείων ενδιαφερόμενου πρακτικής άσκησης με αναλυτικές ημερομηνίες έναρξης λήξης, ώρες και ημέρες πρακτικής άσκησης (επισυνάπτετε) 
2. Φωτοαντίγραφο αστυνομικής ταυτότητας (δεν χρειάζεται επικύρωση).
3. Υπεύθυνες δηλώσεις μέσω gov :a)  περί εχεμύθειας και εμπιστευτικότητας και β) περί αμισθίας.(επισυνάπτονται).
4. Πιστοποιητικό οικογενειακής κατάστασης.
5. [bookmark: _Hlk191539027]Βεβαίωση φοίτησης από τη σχολή .
6. Βεβαίωση πλήρωσης των προϋποθέσεων πραγματοποίησης πρακτικής άσκησης από τη σχολή (π.χ. ατομικό δελτίο καταρτιζόμενου) .
7. Βεβαίωση απογραφής ΕΦΚΑ.
8. Βεβαίωση απόδοσης ΑΦΜ.
9. IBAN τραπεζικού λογαριασμού (επίσημη εκτύπωση από τράπεζα).
10. Συμβάσεις πρακτικής άσκησης σε 3 (τρία) αντίγραφα και εγκριτική απόφαση της/του Διευθύντριας/ντή της σχολής εάν δεν αναφέρετε στην σύμβαση  (έγγραφο της σχολής του σπουδαστή, τα οποία υπογράφονται από όλους τους εμπλεκόμενους (Φορέα υποδοχής, Σχολή/ Τμήμα σπουδαστή και τον σπουδαστή) Ένα υπογεγραμμένο αντίγραφο παραμένει  στο Φορέα υποδοχής) . Η σύμβαση και η εγκριτική απόφαση πρέπει να αποστέλλονται άμεσα στον φορέα, καθώς χωρίς αυτά είναι αδύνατη η υποβολή στο ΠΣ Εργάνη.
11. Εργάνη αφού ολοκληρωθούν οι αντίστοιχες διαδικασίες , ο σπουδαστής παραλαμβάνει με δική του ευθύνη από το Τμήμα Διαχείρισης Ανθρωπίνου Δυναμικού του νοσοκομείου (1ος όροφος) τα έγγραφα έναρξης και  λήξης του Εργάνη. Εναλλακτικά μπορείτε να βρείτε και να κατεβάσετε το έντυπο Ε3.5 (Αναγγελία Έναρξης/Μεταβολών Πρακτικής Άσκησης) ηλεκτρονικά, συνδεόμενος/η με τους κωδικούς σας TAXISnet στην επίσημη πλατφόρμα myErgani (επισυνάπτονται οδηγίες)
Λίγο πριν από την ολοκλήρωση της πρακτικής σας άσκησης, παρακαλούμε       να μεριμνήσετε για τα εξής:
1. Ενημέρωση: Γνωστοποιήστε μας την τελευταία εργάσιμη ημέρα σας.
2. Κατάθεση δικαιολογητικών: Την ημέρα λήξης της πρακτικής άσκησης, παρακαλείστε να καταθέσετε στο Γραφείο Προσωπικού τη βεβαίωση ολοκλήρωσης ή να την αποστείλετε μέσω ηλεκτρονικού ταχυδρομείου (email), κατόπιν πρότερης επικοινωνίας με τον επόπτη/την επόπτρια και το εκπαιδευτικό σας ίδρυμα.


Η τήρηση των παραπάνω είναι εξαιρετικά κρίσιμη, καθώς οι ημερομηνίες για τη δήλωση λήξης στο σύστημα ΕΡΓΑΝΗ είναι αυστηρές. Παρακαλούμε για την άμεση συνεργασία σας, ώστε να αποφευχθούν προβλήματα με την ολοκλήρωση της πρακτικής σας.
 
Η αίτηση για Πρακτική Άσκηση θα εξυπηρετείται/ απαντάται εντός δυο (2)  μηνών από την ημερομηνία κατάθεσής της στο Φορέα . 

Όλα τα δικαιολογητικά αποστέλλονται σε ηλεκτρονική μορφή για να γίνονται αποδεκτά από το Φορέα υποδοχής
